Peruo : miloj da indiĝenoj estas minacitaj de poluado per pezaj metaloj
#000001
Bildo : zono de senarbarigo en la amazonia ĝangalo, kaŭzita de kontraŭleĝaj minaj aktivecoj en la riverbaseno de la regiono Madre de Dios, sud-oriente de Peruo, la 17an de majo 2019.
#000002
Laŭ Internacia Amnestio, ili prezentas altajn nivelojn de plumbo, arseniko kaj hidrargo pro la minekspluatado apud iliaj vilaĝoj.
#000003
Internacia Amnestio alarmas pri la situacio de ĉirkaŭ 8 000 indiĝenoj en Peruo. Ili prezentas altajn nivelojn de plumbo, arseniko kaj hidrargo pro la minekspluatado apud iliaj vilaĝoj en la provinco Espinar (Sud-Oriento), denuncas raporto publikigita mardon 18an de majo fare de la NRO. Peruo estas unu el la ĉefaj produktistoj de kupro, oro, arĝento, zinko kaj plumbo en la mondo.
#000004
Post tri jaroj da enketo ĉirkaŭ la mina areo de Ataccapay kontrolata de la angla-svisa Glencore, la raporto de la organizaĵo pri defendo de la homaj rajtoj emfazas : « La niveloj de metaloj kaj toksaj substancoj (plumbo, kadmio, arseniko, hidrargo kaj mangano) malkovritaj ĉe la partoprenintoj dum la studaĵo, demonstras la riskon por la sano, al kio estas submetitaj la indiĝenaj komunumoj en la provinco Espinar ».
#000005
La enketo analizis la metalojn kaj toksajn substancojn ĉe 150 volontuloj, kaj la kvaliton de la akvo en 292 lokoj situantaj en la koncernata zono. La ĉeesto de pezaj metaloj en la organismo « povas generi multajn specojn de malsanoj, naŭzojn, vomojn, kelkajn specojn de kanceroj kaj hepatajn problemojn », eksplikas la respondeculino de la enketo, María José Veramendi.
#000006
Dum la individuaj intervjuoj efektivigitaj dum la enketo, la loĝantoj priskribis simptomojn kiel kapdoloroj, renajn, prostatajn aŭ dentajn problemojn, stomakajn afekciojn, ŝi eksplikis. Ankaŭ kanceraj tumoroj estis menciitaj de du personoj.
#000007
María José Veramendi admonas la sanitarajn aŭtoritatojn, ke ili « starigu programon de konstanta epidemiologia atento en la provinco Espinar por determini la ĝeneralan efikon suferitan de la submetita loĝantaro ». La loĝantoj de la provinco Espinar « spertas duoblan urĝecon pro la venenado kaj la kovim-19 », ŝi substrekas.
#000009
En Peruo, laŭ la oficialaj nombroj, dek milionoj da personoj, t.e ĉirkaŭ triono el la loĝantaro, riskas submetiĝon al la pezaj metaloj, pli ol 20% (6,8 milionoj da personoj) al metaloidoj kiel arseniko, kaj pli ol 6% (du milionoj) al hidrokarbidoj, memorigas la raporto.
#000010
Peruo: infanoj mortas pro plumbo: urĝa stato estas deklarita
#000011
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000014